Timur Ilikajev

Timur Ilikajev (8. juuni 1975 Dušanbe – 6. juuni 2024 Tallinn) oli Eesti muusik, näitleja, lavastaja ja luuletaja. 

Ta oli TeatriVabriku projekti looja ja iga-aastase Tsoi Laulude festivali korraldaja.

 Elukäik ja looming
Timur Ilikajev sündis Tadžikistanis Dušanbes. Hiljem kolis ta koos vanematega Eestisse Kohtla-Järvele. Töötas Jõhvi Tuuleveski teatris näitlejana.

Alates 1990. aastate lõpust elas ja töötas Timur Ilikajev Tallinnas. Temast sai iga-aastase Viktor Tsoi mälestuskontserdi "Tsoi Laulud" korraldaja, mis traditsiooniliselt toimub 15. augustil Harjumäel.

Ta oli mitu aastat telekanali ETV+ tunnushääleks.

Timur Ilikajev sai tuntuks muusikaprojekti “Timur ja partisanid” ning Aleksander Vertinski elust ja loomingust jutustava lavastuse “Minu hinge katsejänes” loomisega, milles ta mängis peaosa. Laiemat tuntust tõi Timur Ilikajevile vene laulja Vladimir Võssotski laulude esitamine. Asutas teatriühingu TeatriVabrik.

Timur Ilikajev mängis filmides ja seriaalides, sh mängis Eesti filmis “Kalev” korvpallitreenerit Vladimir Kondrašinit. Ta mängis ühte peaosadest filmis “Räägitakse, et tomatid armastavad rokkmuusikat”.

Ta oli ka telekanalis ETV+ Vladimir Võssotskist jutustava dokumentaalfilmi “Võssotski 1972” autor.

Timur Ilikajev kirjutas laule ja luuletusi.

 Isiklikku 
Timur Ilikajevil on kolm poega.

Tal on noorem õde Vesta Iva.

 Filmirollid 
 "Vehkleja" (2015)
 "Räägitakse, et tomatid armastavad rokkmuusikat" (2016)
 "Hüvasti, NSVL" (2020)
 "Tulilind" (2021)
 "Kalev" (2022)

 Viited 

 Välislingid 
 IMDb

Kategooria:Eesti filminäitlejad
Kategooria:Sündinud 1975
Kategooria:Surnud 2024